Wys jou foto's van Covid-tyd vir wêreld | Netwerk24
Wys jou foto's van Covid-tyd vir wêreld
Kryger, die steekhaar-terriër, tuur verlangend deur die venster in vlak 5 van die inperkingstyd. Foto: Carla Lewis
As jy jou belewenis van die Covid-19-inperkingstyd in foto's vasgevang het, het jy nou die kans om dit vir 'n kompetisie in te skryf en wye blootstelling te kry. Andersins sal jou spogwerke tog net op jou foon of kamera vergete raak.
Turbine Art Fair se Stilled Life is 'n Covid-19-gemeenskapsprojek wat 'n platform bied vir fotografiese uitbeelding van lewe in die tyd van die pandemie en sy uitwerking op die mens. Daar is drie kategorieë: #YourStory, #NewNormal en #HelpingHands.
Die beste 100 foto's sal deur 'n paneel gekies word en aanlyn op die RMB Turbine Art Fair uitgestal word. Later vanjaar sal dit in 'n virtuele fees omskep word. Die gekose foto's word dan deur Strauss & Co opgeveil en die opbrengs aan Business and Arts South Africa (Basa) se noodlenigingsfonds vir kunstenaars geskenk.